hotchpotch/miracl-hf-unified huggingface dataset:
Gauni
Gauni (kwa Kilatini "gunna)" ni (kawaida) vazi kutoka nje linalovaliwa kutoka magotini hadi miguuni limekuwa likivaliwa na wanaume kwa wanawake katika nchi zaUlaya kutoka Zama za mwanzo za karne ya kumi na saba (na kuendelea leo katika baadhi ya fani); baadaye, "gauni" ilikuwa inatumika kama vazi la mwanamke yeyote inayoonekana kama muunganiko wa nguo ya juu na sketi.
Kwa muda mrefu, gauni pana zinazoitwa Banyan zilikuwa zinavaliwa na wanaume katika karne ya kumi na nane kama kanzu rasmi.
Gauni zinazovaliwa siku hizi za leo na wasomi, mahakimu, na baadhi ya makasisi zimetokana moja kwa moja na mavazi ya kila siku yaliyovaliwa na watangulizi wao, yalidhibitika kama sare katika karne ya kumi na sita na kumi na saba.
Kwa mitindo ya wanawake , "gauni" katika jamii ya Kiingereza ilikuwa kama aina ya nguo, lakini mara nyingi zaidi katika karne ya kumi na nane kutokana na ongezeko la nguo gauni lilianza kuvaliwa kama koti fupi (iitwayo katika Kifaransa "robe);" ukilinganisha na gauni fupi au gauni fupi za kulalia mwishoni mwa karne ya kumi na nane.
Kabla ya kipindi cha Victoria, neno "mavazi" kwa kawaida yalijulikana kwa ujumla kwa ajili ya wanaume au wanawake (kama vile katika misemo "Vazi la usiku", "Vazi la asubuhi", "Vazi la safari", "vazi Kamili" nk .) kama vazi maalumu - na wengi-walitumia neno la Kiingereza enye sketi kwa mwanamke na vazi hilo lilikuwa ni "gauni" (kama katika riwaya yaJane Austen).
Mwanzoni mwa karne ya ishirini, "gauni" na ""frock"" yalikuwa kimsingi sawa na "mavazi," ingawa "gauni" mara nyingi zaidi kutumika rasmi au vazi nzito na ""frock"" kama vazi jepesi na lisilo rasmi.
Katika miongo michache iliyopita "gauni" lilipoteza maana yake kwa ujumla kama vazi la mwanamke huko Marekani kutokana na upendeleo wa "mavazi." Leo hii matumizi yake katika upande wa Uingerezalimekuwa ni vazi la kihistoria au kuvaliwa katika kesi rasmi kama gauni la jioni na gauni la harusi.
 "mifumo ya Fashion 2: Englishwomen's dresses na Ujenzi yao C.1860-1940," Wace 1966, Macmillan 1972. Tani revised edition, Drama Books 1977. ISBN 0-89676-027-8
Ashelford, Jane: "The Art of Dress: Nguo na Society 1500-1914," Abrams, 1996. ISBN 0-8109-6317-5
Black, J. Anderson na Madge Garland: "A History of Fashion," Morrow, 1975. ISBN 0-688-02893-4
Redsan
Redsan (jina halisi: Swabri Mohammed; amezaliwa 1981) ni mwanamuziki wa reggae pamoja na ragga kutoka Kenya. 
Albamu yake ya kwanza, "Seasons of the sun" ilitolewa mwaka 2002 chini ya Ogopa DJ's Nyimbo zilizojulikana kwenye albamu hiyo ni kama "Julie" na "Wanipa Raha".
Baadaye, alisajiri na Southwest Records, ambapo alitoa albamu yake ya pili,"Red" mnmamo mwaka wa 2004. Ilikuwa na nyimbo maarufu kama "Kuku" na "Apakatwe". Albamu yake ya tatu, "Pioneer," ilitolewa mwaka wa 2006, na ilikuwa na nyimbo "Kenyan" na "Touch". 
Redsan ameweza kuzuru mara kadhaa nchini Marekani na Ulaya.
Amewahi kushinda katika sehemu kadhaa katika Chaguo La Teeniez na pia Kisima Awards. Katika Tanzania Music Awards ya 2006 albamu yake "Pioneers" iliteuliwa katika kiwango cha albamu bora Afrika Mashariki mnamo mwaka wa 2006 katika Pearl of Africa Music Awards alishinda katika sehemu ya Msanii bora mwanaume kutoka Kenya.
Zeitgeist
Zeitgeist "(tamka tsait-gaist)" ni neno la lugha ya Kijerumani lililopokelewa katika Kiingereza na kutoka hapa kupitishwa kwa lugha mbalimbali kimataifa. Ni muungano wa maneno "Zeit" "wakati" na Geist "roho" kwa hiyo maana yake ni "roho ya wakati".
Hutumiwa kutaja mwelekeo wa kiutamaduni, kiakili, kisayansi au kisanii wa watu wengi katika kipindi fulani.
Dhana ya "zeitgeist" ilikuwa maarufu tangu mwanafalsafa Johann Herder Gottfried aliyeitumia kutaja mwelekeo wa kiroho wa karne. Neno lilipokelea na waandishi maarufu kama Schiller na Goethe na kuingia katika lugha za Ulaya.
Kwa mfano baada ya mapinduzi ya Kifaransa 1789 watu wengi katika Ulaya walivutwa na mabadiliko yake wakitafakari hatua za kufanana katika nchi zao. Hapa wengi walisema "zeitgeist" ya kipindi hiki katika Ulaya ilikuwa kimapinduzi. Vivyo hivyo tangu nchi nyingi za Afrika kupata uhuru mnamo 1960 "zeitgeist" katika Afrika ilikuwa ya kujiamini, kujenga taifa na kuwa na matumaini mengi.
Mabadiliko ya fesheni yanayoonekana kwenye mavazi ya watu wakati mwingine ni pia dalili ya aina ya "zeitgeist". Kuna mifano mingi kama vile uenezaji wa blue jeans katika nchi nyingi zilizokuwa zamani suruali ya wafanyakazi ya mikono lakini zilianza kuenea duniani pamoja na muziki wa rock na kuwa ishara ya uhuru wa kibinafsi zikivaliwa na wasanii wengi na siku hizi katika nchi kadhaa hata kwenye mazingira ya ofisini pamoja na watu wengi nje ya kazi.
Magazeti kama vile Guardian.co.uk yana kurasa zinazojadili habari za mielekeo mipya katika muziki, falsafa, fesheni au teknolojia chini ya kichwa "zeitgeist".
Google kila mwaka hutoa orodha ya maneno yanayotafutwa zaidi na watumiaji wake ("most searched keywords annually") chini ya kichwa hiki ca "zeitgeist".
Baobonye
Baobonye (keyboard) ni kifaa muhimu kinachomwezesha mtu kuweka maandishi na namba kwa tarakishi (kompyuta).
Kwa tarakishi nyingi ni kifaa kikuu cha kuingiza habari mashineni.
Kuna mifumo mbalimbali za baobonye kulingana na lugha.
Muundo wa kawaida kwa lugha zinazotumia alfabeti ya Kilatini ni QWERTY (hizi ni herufi 6 za kwanza).
Muundo huu unaweza kuchosha mikono na vidole. Ulianzishwa zamani za mashine za kutaipu na mfumo wa herufi ulilenga kutovurugisha mikono ya taipu. Siku hizi hakuna taipu tena lakini watu waliozoea muundo umebaki vile.
Collins Injera
Collins Injera (amezaliwa 18 Oktoba 1986) ni {1)mchezaji wa raga kutoka Kenya. Yeye anajulikana kwa mafanikio yake kwa timu ya taifa ya raga ya wachezaji saba ya Kenya.
Injera alianza kucheza raga akiwa shule ya sekondari ya Vihiga huko mjini Vihiga. Baada ya kuhitimu mwaka 2005, yeye alijiunga na timu ya kijeshi ya Ulinzi iliyokuwa ikicheza katika Ligi ya raga ya Kenya. Baadaye timu hiyo ilivunjwa na alihamia Mwamba RFC jijini Nairobi - timu ambapo ye anacheza kwa wing'i.
Sasa yeye ni mchezaji imara kwenye kikosi cha timu ya taifa Sevens ya Kenya. Injera alipata nafasi kwenye timu hii wakati wa 2006 Dubai Sevens na kucheza katika Kombe la Dunia la 2009 Rugby Sevens ambapo Kenya ilifika nusu fainali. Yeye alikuwa mwenye alama mingikatika {0 2008-09 IRB Sevens World Series{/0} ambapo alifunga alama 42. Yeye pia alifunga pointi 210 na kumaliza wa pili nyuma ya Ben Gollings wa Uingereza katika ujumla wa pointi. Injera pia alibuniwa katikaIRB sevens - mchezaji wa mwaka tuzo ambayo hatimaye ilishinda na Ollie Phillips wa Uingereza
Injera pia alicheza kwa Kenya timu ya taifa ya wachezaji 15 kila upande(15s), katika kutaka kuhitimu Kombe la Dunia la 2011
Kaka yake mkubwa Humphrey Kayange ni nahodha wa kikosi cha sevens cha Kenya. Ndugu yao mdogo Michael Agevi hucheza raga kwenye timu ya sekondari ya Kakamega.
Injera ana shahada ya mawasiliano kutoka Kenya College of Communication Technology (KCCT)
Kenya Power and Lighting Company
Kenya Power and Lighting "(KPLC)" ni kampuni inayohusika na maambukizi ya umeme na usambazaji wa umeme nchini Kenya. KPLC ni kampuni ya kitaifa ya shirika la umeme inayosimamia upimaji wa mita ya umeme, toleo ya leseni, fakturering, huduma ya umeme wa dharura na mahusiano ya mteja.. Makao makuu ya KPLC yako katika Electricity House, Harambee Avenue jijini Nairobi; inaendesha ofisi mingi kote nchini Kenya.
Kutokana na matatizo ya mara kwa mara za upatikanaji wa umeme nchini kampuni inatajwa pia kwa jina la kutania "Kenya Power and Darkness".
Gran Turismo (mchezo wa video)
Gran Turismo (kawaida huandikwa GT au GT1) ni mchezo wa kuendesha motoka ulioundwa na Kazunori Yamauchi. "Gran Turismo" ilitengenezwa na polyphony Digital na kwanza ilichapishwa na Sony Computer Entertainment mwaka 1997 kwa PlayStation video. Awali mchezo huu uliuzwa katika Ujapani tu lakini umaarufu wa mchezo umesababisha kuundwa kwa toleo la Marekani na kisha toleo la Ulaya ambao inauzwa katika nchi nyingine.
"Gran Turismo" Kimsingi kuzingatia uendeshaji wa magari/udereva. Mchezaji huendesha motokaa kushindana dhidi ya madereva wengine katika barabara mbalimbali za mashindano.
"Gran Turismo" ina magari 178 na barabara 11.
Mchezo huu ulisifiwa na wakosoaji wakiwemo IGN (9.5/10), Gamespot(8.6/10) na gazeti rasmi la Playstation (5 / 5). Kufikia 30 Aprili 2008, mcezo huu umeuza kopi milioni 2.55 katika Ujapani, 10000 katika Asia ya Kusini, milioni 4.3 katika Ulaya, na milioni 3.99 Amerika ya Kaskazini kwa jumla ya kopi milioni 10.85.
Los Mochis, Sinaloa
Los Mochis (los 'motʃis) ni mji mkubwa wa pili na mji wa pwani katika jimbo la Sinaloa. Mwaka 2005 ilikuwa na wakazi 231,977 mjini.
Mji upo m 17 kutoka juu ya usawa wa bahari.
Mji ulinazishwa na Benjamin F. Johnston mwaka 1903. Alikuwa ni mfanyabiashara wa Marekani.
Msitu wa Mau
Msitu wa Mau ni misitu tata katika Bonde la Ufanchini Kenya. Ni msitu asili wa milimani ulio mkubwa zaidi katika Afrika Mashariki. Msitu tata wa Mau una eneo wa hektari 273300 [0]
Maeneo ya misitu yana baadhi ya viwango vya juu kabisa ya mvua nchini Kenya Misitu ya Mau ni eneo kubwa ya vyanzo vya maji nchini Kenya Mito kadhaa huanza kutoka misitu hii, ikiwemo mto wa Ewaso Ng'iro (kusini), mto Sondu, Mto Mara na Mto Njoro. Mito hizi hulisha Ziwa Victoria, Ziwa Nakuru na Ziwa Natron Miteremko ya mashariki ya bonde la Mau imejazwa msitu wa Mau
Miti asilia katika msitu wa mau ni pamoja na "Pouteria adolfi-friedericii, Strombosia scheffleri" na "Polyscias kikuyuensis." "Olea capensis, Prunus africana, gummifera" na "Albizia Podocarpus latifolius" pia hupatikana huko
Ndege wanaopatikana katika eneo hilo ni pamoja na Hartlaub's Turaco "(Tauraco hartlaubi)," Hunter's Cisticola "(Cisticola hunteri)" na Jackson's Francolin "(Francolinus jacksoni)"
Katika miaka ya jadi misitu hii ilikuwa ikikaliwa na jamii ya Ogiek ,ambao maisha yao ya kuwinda na kukusanya ni endelevu Hata hivyo, kutokana na watu kutoka makabila mengine kuhamia msitu huo, sehemu ya eneo la msitu imekatwa kwa ajili ya makazi. [8]
Katika mwaka wa 2008, uzinduzi wa mradi wa nguvu za umeme ya Sondu-Miriu Hydro uliahirishwa kutokana na kiwango cha chini cha maji, ambao ulisemekana ulitokana na uharibifu katika msitu wa Mau [9]
Katika msimu wa joto wa 2008 kulikuwa na mvutano wa kisiasa kuhusu swala la makazi ya watu, ambayo yalikuwa yametengwa katika uongozi wa KANU katika miaka ya 80 na 90. Baadhi ya walowezi ni wanasiasa mashuhuri, kama Franklin Bett na Zakayo Cheruiyot. Katika mwaka wa 2004 Paul Ndung'u alitoa "Ndungu Report", ambayo ilitaja kugawa ardhi hizi, kuwa haramu na ilipendekeza ugawavi huu utupiliwe mbali. Baadhi ya uhamisho ulitekelezwa kati ya mwaka wa 2004 na 2006, bila ya mfuko wa makazi
Mnamo 15 Julai 2008, Waziri Mkuu Raila Odinga alitoa amri kwamba uhamisho utekelezwe kabla ya mwezi wa Oktoba 2008, ili kulinda misitu kutokana na uharibifu Amri hii imepingwa na baadhi ya wanasiasa wa eneo la Bonde la Ufa, wakiongozwa na Isaac Ruto. Baadhi ya wanasiasa, wakiongozwa na waziri wa kilimo William Ruto, walipendekeza kwamba iwapo uhamisho utatekelezwa, serikali inapaswa kuwatengea ardhi wanaohamishwa mahali pengine
Uhamisho ulianza Novemba 2009. Pia baadhi ya watu mashuhuri wanaelekea kupoteza ardhi yao, wakiwemo pamoja na familia ya rais wa zamani Daniel arap Moi
Kenya Ports Authority
Kenya Ports Authority "(KPA)" ni shirika la serikali lenye wajibu wa "kudumisha, kutekeleza, kuboresha na kusimamia kufanyika kwa huduma zote kwenye Bahari ya Hindi ukanda wa pwani ya Kenya, ikiwa ni pamoja na Bandari ya Kilindini hususan ya Mombasa. Bandari zengine zinazohudumiwa na KPA ni pamoja na Lamu, Malindi, Kilifi, Mtwapa, Kiunga, Shimoni, Funzi na Vanga. KPA ilianzishwa mwaka wa 1978 kwa kitendo cha Bunge na iko Mombasa.
Kenya Ports Authority ni mwekezaji asili katika shirika la serikali ya Kenya, Kenya National Shipping Line, ambayo ilianzishwa mwaka wa 1989.
Katika mwaka wa 1989, serikali ya Kenya ilileta pamoja uendeshaji na udhibiti wa huduma zilizokuwa za feri, ikiwemo pamoja na Likoni Ferry service hapo Likoni, Mombasa, zote zikawa katika hidara moja ya KPA, Kenya Ferry Services. Hidara hiyo ilitunukiwa hadhi ya hali ya shirika la serikali ya Kenya lenye uwezo wa kujitegemea mnamo mwaka wa 1998.
KPA pia inamiliki timu za michezo mbalimbali, ikiwemo timu inayoshiriki Ligi Kuu ya Kenya, Bandari FC pamoja na klabu ya timu mojawapo ambayo huongoza mpira wa kikapu ya wanawake.
Faida
Faida ni neno linalotumika baada ya matokeo yanayohushisha mchakato fulani ambao umetokea kwa lengo fulani na kusababisha matokeo yenye mtazamo chanya.
Mara nyingi neno faida hutumika biashara baada ya tuweza kusababisha ongezezo la mtaji baada ya uzalishaji kwa sababu mara zote lengo kuu la kufanya biashara ni kupata faida.
Lakini pia katika maisha ya kila siku mashuleni, nyumbani neno faida hutumika. Hii hutokea baada ya kuonyesha jambo zuri ambalo litafurahisha watu katika jamii yako mfano mtu huweza kusema: "Kuna faida kubwa sana ya kupata elimu" au "Usipokuwa mtoto msikivu utaiona faida yake!".
Hivyo neno faida katika maisha ya kila siku halikwepeki kutumika kwani ni la kawaida na hutumika mara nyingi sana.
Soda
Soda inahusu:
Soda inaweza kumaanisha:
Jengo
Jengo ni tokeo la kudumu la kazi ya binadamu lenye kuta na paa kama vile nyumba, ukumbi au kiwanda. Majengo huwa na kusudi la kutosheleza mahitaji ya watu na jamii kama vile kinga dhidi ya halihewa, mahali pa usalama, mahali pa kuishi na pa faragha, kutunza vitu vyenye thamani, mahali pa kazi.
Majengo huwa na maumbile tofauti sana kutegemeana na vifaa vinavyopatikana, hali ya hewa, gharama za ardhi za kujengea, hali ya ardhi, utamaduni na kusudi linalotarajiwa kwa matumizi ya jengo.
Mlango wa Tsushima
Mlango wa Tsushima (対馬海峡 Tsushima Kaikyō) pia unajulikana kama "Mlango wa Tsu Shima" au "Mlango wa Tsu-Shima"}} ni sehemu ya mashariki ya Mlango wa Korea, ambao upo baina Korea na Japani, na hasa sehemu kati ya kisiwa cha Tsushima na Japani penyewe.
Jina la Tsushima limkuwa maarufu kutokana na mapigano ya manowari ya tar. 27 na 28 Mei 1905 wakati wa Vita ya Japani na Urusi ya 1905. Wajapan walishinda kundi la manowari za Kirusi na mapigano haya yaliathiri mipango ya kujenga jeshi za bahari kimataifa kwa miaka iliyofuata hadi vita kuu ya pili ya dunia.
Uwanja wa Nyayo
Uwanja wa kitaifa wa Nyayo ni uwanja wa azma tofauti tofauti mjini Nairobi, Kenya. Iko karibu na kituo cha mji. Uwanja huu unaweza kushikilia watu elfu thelathini na ulijengwa mwaka wa 1983. Hivi sasa hutumiwa zaidi kwa mechi ya kandanda. Klabu maarufu ya AFC Leopards huchezea mechi zao mengi za kinyumbani huko. Uwanja huu pia hutumika kwa Riadha na sherehe mbalimbali. Vifaa vingine katika uwanja wa nyayo ni pamoja na Gym na mita hamsini ya pahali pa kuogelea. 
Kukamilika kwa uwanja wa nyayo ulipatia Kenya nafasi ya kuwekwa katika jamii ya Mataifa yalioalikwa 
kushindania kuandaa michezo ya nne ya Pan African games mwaka wa 1987. Kenya ilinyakua nafasi hii na kuipa sifa kimataifa. Hivi uwanja wa kitaifa wa nyayo ulisababisha kujengwa kwa uwanja wa kimataifa wa Moi.
Uwanja wa nyayo ulibadilishwa jina na kuwa uwanja wa kitaifa wa coca cola, baada ya kampuni hii ya kimataifa kushinda haki za kuipa jina mwezi wa februari 2009. Mpango huo alikuwa wa thamani ya dola milioni 1.5, 
na kampuni hii ya coca cola ingeweza kuipa jina, na kuirekebisha kwa miaka mitatu. Miezi mitatu tu baadaye, Coca Cola ilijiondoa kutoka kwenye mkataba, kwa sababu serikali ya Kenya ilitaka jina ya uwanja uwe uwanja wa kimataifa wa nyayo coca cola. 
Makao makuu ya Shirikisho la Soka Kenya na Athletics Kenya, iko uwanja mkuu wa Nyayo.
Yafuatayo ni orodha kina ya miundombinu katika uwanja;
Miundo mikuu
Miundo mikuu.
Miundo mikuu
Miundo mikuu
Milima ya Ngong
Milima ya Ngong ni vilele katika safu ya milima na vilima inayopatikana kusini mwa Kenya, upande wa mashariki ya Bonde la Ufa la Afrika Mashariki. Iko kusini magharibi karibu na Nairobi. "Ngong" ni neno la Kimaasai maana "nguyu"
kutokana na vilele 4 vya mabonde, ambavyo vimesimama peke yake kupanda kutoka tambarare kuzunguka Nairobi.
Vilima vya Ngong, kutoka mteremko wa mashariki, vinaangalia Hifadhi ya Taifa ya Nairobi, na kaskazini mwa mji wa Nairobi. Vilima vya Ngong, kutoka mteremko wa magharibi, vinaangalia Bonde la Ufa futi 4000 chini, ambapo vijiji vya Wamaasai vimekua vikiendelezwa.
Kimo cha milima ya Ngong ni mita 1961 katika urefu, lakini urefu wa milima ni kama mita 2460 juu ya usawa wa bahari
Katika miaka ya utawala wa ukoloni wa Uingereza, eneo kuzunguka vilima vya Ngong ilikuwa sehemu ya kilimo ya walowezi, nyumba nyingi za jadi za ukoloni bado zinaonekana katika eneo hilo.
Ngong divisheni ina vitongoji vya Nairobi kama Ongata Rongai, Kiserian, Matasia na Kitengela ambapo wakazi (ambao kimsingi ni wa Nairobi) hujenga nyumba katika maeneo ya utulivu mkubwa kuliko ya mji.
Katika filamu ya 1985 Out of Africa, vilele vinne vya Ngong hutokea katika usuli kadhaa karibu na nyumba ya Karen Blixen's. Bado wakazi wa mitaa huripoti kuona simba katika vilima wakati wa miaka ya 1990.
Kaburi la wapweke la Denys Finch Hatton, iliyo na alama ya obelisk na bustani, iko kwenye mteremko wa mashariki wa vilima vya Ngong, inayoelekea hifadhi kubwa ya mbuga.
Milima ya Ngong, kutoka mteremko wa mashariki, inatazama Mbuga ya Kitaifa ya Nairobi na mbali zaidi jiji la Nairobi. Milima ya Ngong upanda wa magharibi inatelemka moja kwa moja hadi bonde la ufa zaidi ya mita 1200 chini.
Karibu na milima iko mji wa Ngong. Mwinuko wa mji wa Ngong kwenye mguu wa milima ni mita 2061 ju ya UB.
Shamba la upepo linajengwa milimani.
Taiwo Atieno
Taiwo Leo Awuonda Atieno (amezaliwa 6 Agosti 1985 katika Brixton) ni mKenya aliyezaliwa Uingereza na ni mchezaji wa kimataifa wa soka ambaye kwa sasa anacheza kwa Rochester Rhinos katika Tawi la Kwanza la USL.
Awali alicheza katika ligi ya Kandanda ya Walsall, Rochdale, mjini Chester na Darlington, na katika Tawi la Kwanza la USL Kwanza akichezea Puerto Rico Islanders. Alichezea timu ya taifa ya Kenya Juni 2009.
Mwana wa Moussa Awounda, mwanahabari wa zamani wa Gazeti la Nation, na Bridget Mary Glaisher, Atieno alianza wasifu wake wa mpira akiwa na umri wa miaka 15, akichezea klabu ya soka ya Walsall Baada ya kufuzu kutoka katika mfumo wa vijana wa klabu, wakati ambapo alitumia muda wa mwezi mmoja na klabu ya Nuneaton Borough katika uzoefu wa kazi, Atieno alitia saini mkataba mwezi Julai 2004 chini ya aliyekuwa meneja Paulo Merson.
Alikuwa amekopwa na Rochdale, Chester City, Kidderminster Harriers, na Darlington. Atieno aliachiliwa na klabu mwishoni mwa msimu wa 2005-06 kutoka kwa kutolewa kwao kutoka ligi ya Kwanza
Alicheza michezo mitatu kwa Dagenham Redbridge kabla ya kusainiwa kwa Mkutano wa Taifa wa klabu ya Tamworth mwezi Agosti 2006. Atieno alifunga mabao 12, ingawa hazingetosha kuzuia Tamworth kutoka Kutolewa kwa Mkutano wa Kaskazini Aprili 2007.
Atieno alitoka Tamworth baada ya msimu wa 2006-07, kuhamia Marekani kujiunga na timu ya Tawi la kwanza ya USL iitwayo Puerto Rico Islanders.
Kusainiwa mwezi Julai, Atieno alianza msimu vizuri, akifunga mabao 7 katika michezo 12. Islanders wlizidi matarajio ya kufikia nusu fainali ya michezo ya USL. Atieno alifunga malengo 2 dhidi ya ya wataalamu wa upande wa Montreal Impact. Katika kampeni ya 2008 Atieno alifunga bao la kipekee lililoendeleza Puerto Rico Islanders katika ligi ya mabingwa ya CONCACAF ligi. Islanders waliibuka upungufu wa 2:1 kuwashinda Primera Division de Costa Rica LDAlajuelense. LD Alajuelense ilikuwa ni timu ya kwanza ya Costa Rica kushinda Kombe la Bingwa la CONCACAF mwaka 1986.
Mwezi Machi 2009, Atieno alijiunga na Rochester Rhinos wa tawi la kwanza la USL; yeye alikuwa ameuzwa kwa Charleston Battery, lakini hakuwa amewachezea.
Mwezi Januari 2009 Atieno alitangaza nia yake kuchezea timu ya taifa ya Kenya, akimwambia mwandishi kwa gazeti wa "Daily Nation" "Imekuwa ndoto yangu ya kuchezea Kenya tangu nilipokuwa na umri wa miaka 13". Baada ya waziri wa uhamiaji wa Kenya alisema kuwa ingembidi Atieno kujinyima uraia wake wa Uingereza kabla apewe pasipoti ya Kenya, hii ilikuwa vigumu kutendeka. Ingawa ripoti siku zifuatazo zilipendekeza kuwa alipokea pasipoti yake na aliweza kucheza katika majaribio ya Kombe la Dunia dhidi ya Tunisia , hii ilionekana kugeuza kesi. Alicheza mara yake ya kwanza kama mbadala katika majaribio ya Juni 2009 dhidi ya Msumbiji, alicheza mchezo mzima wa kirafiki na kushindwa na Bahrain, alikuwa tena mbadala katika jaribio la pili dhidi ya Msumbiji, na kucheza dakika 46 katika pigo la 1-0 na Tunisia.
Atieno ana ndugu pacha waliofanana aitwaye Kehinde Roberts, ambaye anacheza mchezo wa vikapu katika West Chester, Chuo Kikuuu cha Pennsylvania.
Uwanja wa Ndege wa Wilson (Kenya)
Uwanja wa Ndege wa Wilson [1] uko kilomita tano kusini mwa jiji la Nairobi, Kenya, karibu na vitongoji vya Langata, South C na Kibera.
Uwanja huo wa ndege umekuwa ukitumika tangu 1933. Ulikuwa uwanja mkuu wa ndege hadi kufunguliwa kwa Uwanja wa ndege wa Kimataifa wa Jomo Kenyatta. Uwanja huo wa ndege unatumika kwa safari za kimataifa pamoja na za ndani ya nchi. Inatumika zaidi na ndege ndogo. Sekta zinazotumia huduma zake sana ni za utalii, huduma za afya na kilimo. Uwanja huo wa ndege una wastani ya 120,000 ya ndege zinazoshuka na kupaa kwa mwaka. Airkenya na kampuni nyingine ndogo za ndege zinatumia uwanja wa Wilson kwa huduma za abiria za ndani ya nchi, badala ya Uwanja wa Jomo Kenyatta ambao ni uwanja mkuu wa ndege jijini Nairobi. Wamisionari wanaohudumu ndege kama AMREF, MAF na AIM AIR hutumia uwanja wa Wilson kama wigo wao wa Afrika. Uwanja huo wa ndege hutumiwa pia kwa mafunzo ya urubani. "Kenya Airports Authority" (KAA) viwanja vya Ndege ya Kenya ndio imedhibitiwa na mamlaka ya kuendesha uwanja huu wa ndege.
Uwanja huu wa ndege awali ulianzishwa mnamo mwaka wa 1933 kama Nairobi Aerodrome, na ulikuwa ukitumika kwa usafirishaji wa angani wa barua na shirika la ndege la Imperial. Uwanja huo mara ukabadilishwa jina kuwa uwanja wa ndege wa Wilson mwaka wa 1962. Uwanja huo umechukua jina la Bibi Florence Kerr Wilson, mmoja wa waanzilishi wa usafiri wa angani nchini Kenya.
Bandari ya Kilindini
Bandari ya Kilindini ni hori kubwa asili ya maji yenye urefu kwenda chini unaoendelea barani kutoka Mombasa, Kenya. Inatumika kama bandari ya Mombasa, na inayo uendelezaji mikoani hadi Uganda na Sudan. Bandari ya Kilindini ni sehemu kuu ya Bandari ya Mombasa, bandari ya kimataifa ya pekee nchini Kenya. Inasimamiwa na Mamlaka ya Bandari ya Kenya (KPA). Mbali na upakuaji na upakiaji mizigo, bandari ya Mombasa ni hupokea meli za kitalii kwa mara nyingi.
"Kilindini" ni neno la jadi la Kiswahili lenye maana "mbali kwenda chini". Bandari hii hujulikana hivyo kwa sababu ni mbali sana kwenda chini kwa kawaida. Bandari ya Kilindini ni mfano wa wimbi asili la kijiografia liitwalo ria, lililoanzishwa mamilioni ya miaka iliyopita wakati maji ya bahari yalipoibuka na kumeza mto uliokua unapita kutoka bara.
Mombasa ina historia ya karne za kale kama mji wa bandari. Bandari ya Kilindini ulizinduliwa mwaka wa 1896 wakati kazi ya ujenzi wa Reli ya Uganda ulianza.
Wakati wa Vita vya II vya dunia, wakati Kenya ilikuwa koloni ya Uingereza, Kilindini ilikuwa makao ya muda ya wigo wa Mashariki ya jeshi la Uingereza mapema Avril kutoka 1942 hadi tishio la Ujapani kwa mji wa Colombo, Ceylon (sasa Sri Lanka) ulikuwa umeondolewa. Karibu, afisi buku ya Mashariki ya Mbali, kituo cha mbali cha Waingereza cha kuvunja kanuni iliyokuwa Bletchley Park,ulihifadhiwa katika shule ya Allidina Visram, Mombasa na ilikuwa na mafanikio katika kuvunja kodi za kibaharia za Kijapani.
Orodha ya mitambo ya utafutaji
Hii ni orodha ya makala za Wikipedia kuhusu mitambo ya utafutaji, ikiwemo mitambo ya kutafuta mitandao,mitambo inayotafuta kwa kuchagua, vifaaa vya kutafuta ukitumia ujumuishaji wa maneno, vifaaa vya kutafuta katika kompyuta yako binafsi na vifaa vya kuonyesha habari kutoka sehemu mbalimbali kwa umoja na tovuti ambazo zina vifaaa vya kutafuta kwenye gala ya habari katika mtandao.Mitambo ya utafutaji ambayo ni maalumu kwa aina fulani ya habariMitambo hii ya utafutaji hufanya kazi katika itifaki ya BitTorrent .
Teknolojia ya habari
Teknolojia ya habari (kwa Kiingereza: "information technology", kifupi IT), kama ilivyoainiwa na Shirikisho la Teknolojia ya Habari ya Marekani (ITAA), ni "utafiti, urasimu, uendeleshaji, utekelezaji, usaidizi au usimamizi wa mifumo ya habari hasa ala za programu na vifaa vya kompyuta." IT inahusika na matumizi ya kompyuta zitumiazo umeme na programu za kompyuta kubadili, kuhifadhi, kulinda, kuchecheta, kueneza na usalama katika kupokea habari.
Leo, neno "habari" limezunguka nyanja nyingi za kompyuta na teknolojia, na neno hili limekuwa maarufu sana. Wataalamu wa IT hutekeleza jukumu mbalimbali kutoka kuweka ala hadi kubuni mitandao tata ya kompyuta na hifadhidata. Machache kati ya majukumu ya wataalamu wa IT ni kufanya usimamizi wa data, kujumuisha kompyuta ili kutengeneza mtandao, uhandisi wa hifadhidata na programu na vilevile usimamizi na utawala wa mfumo mzima.
Wakati kompyuta na teknolojia za mawasiliano zinapounganishwa, matokeo ni teknolojia ya habari ("infotech"). "Teknolojia ya habari" ni neno la jumla linaloelezea teknolojia yoyote ambayo husaidia katika kuzalisha, kuendesha, kuhifadhi, kuwasilisha, na / au kusambaza habari. Kwa makadirio, wakati tunapozungumza kuhusu teknolojia ya habari (IT) kama ujumla, ni bainisho kuwa matumizi ya kompyuta na habari yanashirikiana.
Katika siku za majuzi ABET na ACM zimeshirikiana kuunda kanuni za akredishon na mitaala ya shahada katika teknolojia ya habari kama uwanja wa masomo uliotofautiana na Sayansi ya kompyuta na pia mifumo ya habari. SIGITE ni kikundi cha kazi cha ACM kilichopewa jukumu la kuweka kanuni hizi.
Youtube.tz/TD swahili subtitle
Orodha ya Hifadhi za Taifa nchini Kenya
Mfumo wa kitaifa wa mbuga za Kenya unaimarishwa na Shirika la Kenya la Wanyama pori (Kenya Wildlife Service).
San Nicolás de los Garza
San Nicolás de los Garza (pia: "San Nicolás") ndiyo mji mkubwa wa tatu jimboni la Nuevo León. Kuna wakazi 476,761 (2005), na pamoja na rundika la mji ni 3,664,331.
Eneo lake ni 33.5 km². Mji upo m 500 kutoka juu ya usawa wa bahari.
Kuna pia Chuo Kikuu Huru cha Nuevo León (Kihispania: "Universidad Autónoma de Nuevo León")
Mji ulianzishwa mwaka 1597.
Vijiji Vya SOS Vya Watoto
Vijiji Vya SOS Vya Watoto ni shirika huru, lisilo kuwa la serikali na huendeleza maendeleo ya kimataifa. Imekuwa ikifanya kazi hii ili kukidhi mahitaji, na kulinda maslahi na haki za watoto tangu mwaka 1949. Ilianzishwa na Hermann Gmeiner huko Imst, Austria. Imeshinda Tuzo ya Amani ya Nobel mara 14 na kupokea Conrad N. Hilton Humanitarian Nobel. mwaka wa 2002 Kulingana na "Financial Times," mwaka 2004 mauzo ya Vijiji Vya SOS Vya Watoto ilikuwa dola za Marekani milioni 807, na ilikuwa ranked 33 kati ya mashirika yasiyokuwa ya kiserikali 100 ya kimataifa kwa ajili ya "uwajibikaji wa kimataifa". . Shirika mwamvuli wake wa kimataifa, SOS-Kinderdorf International, ilianzishwa mwaka 1960, baada ya vyama vya kitaifa kuwa imara katika Ufaransa, Ujerumani, Italia na kuongeza chama awali cha Austria . Juu ya vyama mia vya kitaifa duniani kote vimeanzishwa tangu.
Shirika hili linalenga watoto walio telekezwa, fukara na yatima wanaohitaji makao na huduma ya watoto. Mamilioni ya watoto duniani kote wanaishi bila zao za kibayologia kwa sababu mbalimbali ikiwemo:
Watoto hawo husaidiwa ili kuepuka kutengwa, kuteswa, kunyanyasa na kunyimwa haki zao.
SOS huwapa watoto 50 000 na vijana 15 000 familia mpya ya kudumu, na mama mpya anaye wa shughulikia watoto hawo. Kawaida (katika nchi zinazoendelea) karibu watoto kumi huwekwa katika makundi ndani ya nyumba pamoja na mama wa SOS, na kati ya kumi na arobaini ya nyumba hizo huwekwa pamoja katika makundi kutengeneza "Kijiji". Makundi ya familia yanapotengenezwa yanaendelea pamoja kama kipaumbele.
Mbali na Vijiji hivyo Vya Watoto (zaidi ya 450 duniani kote) vinavyo tengeneza msingi ya Vijiji Vya SOS Vya Watoto 'kufanya kazi, shirika hilo zima linaendesha programu mbalimbali na vifaa vya kijamii katika kusaidia familia maskini yenye matatizo na kuwasaidia kuongoza maisha bora katika muda mrefu. Pia, SOS inawasaidia watoto wengine karibu milioni katika programu ya jamii kama vile kuimarisha familia, kusimamia shule 192, kusimamia programu ya vituo vya matibabu kwa watoto wa mitaani, watoto askari, waathirika wa janga na pia mayatima.
Wafuasi mashuhuri ikiwemo Nelson Mandela, FIFA, Dalai Lama, Kakha Kaladze, Andriy Shevchenko, Ruud van Nistelrooy, Javier Argentina mpira Zanetti, Kifaransa mwandishi & mwigizaji Anny Dupérey, Sarah Ferguson, Princess Salimah Aga Khan, Madonna, Mike Holmes na Johnny Cash ambaye kumbukumbu mfuko yake ni kuelekeza kazi ya Vijiji Vya SOS Vya Watoto duniani kote.
SOS inakaribisha misaada toka vikundi vya jamii, shule na watu binafsi kwa kupitia ushiriki katika Wiki ya mayatima duniani - ambayo huwa ni tukio ambalo huashiriwa kimataifa kwa muda wa wiki moja ili kukuza ufahamu wa mahitaji ya watoto yatima na waliotelekezwa.
Orodha ya vyama vya kisiasa nchini Kenya
Orodha ya vyama vya kisiasa nchini Kenya inatokana na nchi hiyo kufuata mfumo wa vyama vingi.
Kenya ilikuwa na vyama vya kisiasa vilivyosajiliwa zaidi ya 160 kufikia mwezi Novemba mwaka wa 2007 lakini kufuatia kupitishwa kwa sheria maalum ya vyama vya siasa tarehe 31 Desemba 2008, idadi ya vyama vilivyoandikishwa ilipungua hadi 38 huku vyama kadhaa vikiongezewa muda wa kujilinganisha na sheria hii mpya.
Msokoto wa watoto wachanga
Msokoto wa watoto wachanga (pia inajulikana kama koliki kutoka Kiingereza "colic") ni hali ambayo afya ya mtoto huathiriwa hata hulia mara nyingi na kwa vipindi bila sababu.
Hali hiyo kwa kawaida inaonekana wiki tatu baada ya kuzaliwa na karibu kutoweka mara nyingi kabla ya mtoto kufika umri wa miezi minne. Kilio mara nyingi hutokea wakati maalum wa siku, hasa jioni.
Hakuna makubaliano ya jumla juu ya ufafanuzi wa koliki.
Uchunguzi mbalimbali umeonyesha kuwa watoto wachanga wana msokoto huo kutokana na ukosefu wa Lactobacillus acidophilus.
Kihistoria, na hadi hivi karibuni, msokoto mara nyingi hutibiwa na paregoric, lakini wanasayansi huonya kwamba uchunguzi zaidi ni muhimu kabla ya tiba maalumu yoyote ipendekezwe.
Msokoto unaweza ukachosha wazazi na familia. Hisia ya kwamba wao hawampi mtoto wao mahitaji yake inaweza kusababisha unyogovu.
HTML
HTML ni kifupi cha "HyperText Markup Language" au Lugha ya kutunga matini ya mtandao. Ni aina ya lugha ya matinikivo (hypertext) inayotumiwa ili tovuti ionekane mtandaoni jinsi inavyotakiwa. HTML ni lugha ya matinikivo inayotumwa zaidi kwenye wavuti wa walimwengu (WWW).
Ni mchanganyiko wa lugha ya kawaida na misimbo ya pekee inayomweleza kompyuta kuonyesha maandishi, picha au rangi kwa namna fulani jinsi inavyotakiwa.
Programu ya kivinjari (au kisakuzi - "browser") kama Firefox au Internet Explorer inasoma lugha hii ya HTML inapoambiwa jinsi gani kuonyesha ukurasa. Ukurasa wa tovuti unaweza kuonyesha maandishi, viungo, picha au hata sauti na video.
HTML hutumia amri za pekee zinazoitwa msimbo ("tag"). Misimbo hii hutokea mara nyingi kwa jozi: msimbo funguzi unaambia kivinjari kuanza kazi fulani, na msimbo funga unasema kazi hii inakwisha.
Kuna misimbo nyingi tofauti na kila mmoja una kazi yake maalumu.
Misimbo funguzi huwa na neno la kuamrisha ndani ya vibano pembe. Kwa mfano "title" ni amri ya kuonyesha maneno kama kichwa. Kionekane kama amri hufungwa ndani ya vibano pembe codice_1; sasa programu inajua kuionyesha kama kichwa. Mwisho wa kichwa unaelezwa kwa msimbo codice_2.
Yafuatayo ni mfano wa ukurasa wa HTML:
Trondheim
Trondheim (kisami cha kusini "Tråante") ni manispaa na mji wa Sør-Trøndelag, jimbo la Norwei. Mji una wakazi 168 988 (april 2009). Trondheim ni mji mkubwa wa tatu nchini Norwei.
Trondheim ni mji mkuu wa jimbo la Sør-Trøndelag. Vyuo vikuu vya NTNU na Høgskolen i Sør-Trøndelag (HiST) viko Trondheim.
Harald V wa Norwei
Harald V (alizaliwa 21 Februari 1937) ni mfalme wa Norwei. Baba yake alikuwa Olav V, na mama yake alikuwa Märtha. Harald aliaga dunia 17 Januari 1991. Yeye alikuwa mfalme wa kwanza kuzaliwa Norwei tangu miaka 600.
Harald alimoana na Sonjana wana watoto wawili: Märtha Louise (z. 1971) na Haakon Magnus (z. 1973).
David Silva
David Josué Jiménez Silva (alizaliwa Arguineguín, huko Las Palmas, 8 Januari 1986) ni mchezaji wa mpira wa miguu wa Hispania ambaye kwa sasa anachezea timu ya Valencia FC na timu ya taifa ya Hispania.
Silva ana uwezo wa kucheza kwa upande wowote au kama namba 10 ya kiasili, na wakati mwingine kama mshambulizi msaidizi. Ni mchezaji mwenye mwili mdogo, na mara nyingi hulinganishwa na Aimar Pablo, alipochukua nafasi yake huko Valencia, akivalia nambari iliyohusishwa sana na Aimar; namba 21.
Silva alianza kucheza mpira wa kulipwa msimu wa 2004-05 katika Ngazi ya pili katika timu ya SD Eibar, akiwa amekopwa kutoka Valencia CF na alicheza mechi 35 katika daraja hilimna kufunga mabao matano. Msimu uliofuatia, alikopwa tena, lakini wakati huu alikopwa na timu ya Celta de Vigo, ambapo alicheza mechi 34, na kufunga mabao manne. Baada ya kucheza mechi mbili ambazo aliingia uwanjani katika dakika za mwisho za mechi hizo, ambapo mechi ya kwanza iliisha kwa Celta de Vigo kushinda 2-0 nyumbani dhidi ya Malaga CF tarehe 28 Agosti 2005. Silva akamaalizia msimu huo kama mshambulizi bora huku timu hii ya Kigalisia ikifuzu katika kombe la UEFA moja kwa moja kutoka daraja la pili.
Katika misimu miwili, alikosa kucheza mechi sita tu ilhali alifunga mabao 14 (bao la kwanza alilifunga tarehe 5 Novemba 2006 katika tasa ya 1-1 ugenini RCD Espanyol).
Baada ya kutocheza kwa muda wa miezi mitatu kutokana na jeraha la kisigino ambapo alifanyiwa upasuaji, Silva alirejea kikosini katikati mwa Desemba.
Silva aliwakilishwa Uhispania akiwa na Cesc Fabregas mara ya kwanza mwaka wa 2003 katika michezo ya ubingwa duniani ya FIFA ya wachezaji wasiozidi umri wa miaka 17 huko Finland, ambapo alifunga mabao matatu. Mwaka wa 2006, alijiunga na timu ya Uhispania ya wachezaji wasiozidi umri wa 21 na alifunga mabao manne katika kombe la vijana duniani la FIFA mwaka 2005; hii ilimwezesha kunyakua nafasi ya 4 katika orodha ya wafungaji bora, pamoja na mshambulizi mwitaliano Graziano Pellè.
Silva alichezea mara ya kwanza timu kuu ya Uhispania tarehe 15 Novemba 2006 katika mechi ya kirafiki dhidi ya Romania ambapo timu yake ilishindwa 1-0 nyumbani. Aliendelea kutajwa katika orodha ya timu ya Uhispania baada ya kuchangia vizuri katika mechi zake za kwanza. Tarehe 22 Agosti 2007, Silva aliifungia Uhispania mabao yake ya kwanza kikosini mwa Uhispania, na alifunga mara mbili katika mechi hiyo ambapo waliishinda Ugiriki 3-2 katika mechi ya kirafiki. Baadaye aliitwa ajiunge na kikosi cha wachezaji 23 ambao wangeiwakilisha nchi yao katika dimba la Euro 2008.
Katika nusu fainali Silva alifunga bao la tatu la Uhispania dhidi ya Urusi baada ya ushambulizi wa haraka ambayo Cesc Fabregas alimpigia krosi Silva, ambaye alitia mpira ndani ya lango la Igor Akinfeev kwa kutumia mguu wake wa kushoto.
Katika fainali, Silva alihusika katika tukio fulani na mjerumani Lukas Podolski. Baada ya kumvuta Podolski chini, Podolski alimwenedea Silva na kuzua ubishi mkali ambao haukuadhibiwa na mwamuzi. Muda mfupi baadaye, kocha wa timu ya Uhispania, Luis Aragonés, alimwondoa Silva na kuleta Santi Cazorla ili kuzuia wezekano la vita.
Nembo ya Uganda
Nembo ya Uganda imetengenezwa na ngao na mikuki miwili kwenye mlima wenye rangi kijani. 
Ngao na mikuki vinawakilisha utayari wa watu wa Uganda katika kutetea nchi yao. Kuna taswira tatu juu ya ngao hii: ya juu inawakilisha mawimbi ya Ziwa Victoria; jua lililopo katikati linawakilisha siku nyingi za mwanga mzuri wa jua ambao Uganda inafurahia; na ngoma ya jadi chini ni mfano wa dansi, na mayowe ya watu kwenye mikutano na hafla.
Upande wa kulia ngao imepakana na Crested Crane (Balearica regulorum gibbericeps), ambayo ni moja ya uzao wa Grey-crowned Crane na ndege wa taifa wa Uganda. Upande wa kushoto ni Kob wa Uganda (Kobus kob thomasi), ambaye ni aina ya Kob na hapa anawakilisha wingi wa wanyamapori.
Ngao imesimama kwenye mlima wa kijani, kuwakilisha ardhi yenye rutuba, na moja kwa moja juu ya uwakilishi wa Mto Nile. mazao makuu mawili ya biashara ambayo ni kahawa na pamba yapo pembezoni mwa mto huu. Chini ni mbiu ya taifa: "Kwa ajili ya Mungu na nchi yangu".
Jens Stoltenberg
Jens Stoltenberg (amezaliwa 16 Machi 1959) ni mwanasiasa wa Norwei. Alikuwa Waziri Mkuu wa Norwei kwanza tangu Machi 2000 mpaka Oktoba 2001, halafu tena kati ya Oktoba 2005 na Oktoba 2013. Tangu Oktoba 2014, yeye ni Katibu Mkuu wa NATO.
Yeye ni mbunge kutoka Oslo tangu mwaka 1993, na ni kiongozi wa Arbeiderpartiet (Chama cha Wafanyakazi) tangu mwaka 2002. Kabla ya Stoltenberg Waziri Mkuu wa Norwei alikuwa Kjell Magne Bondevik.
Zeruzeru
Zeruzeru (kutoka Kizaramo / Kizigua "zeu" nyeupe) au Albino (kutoka Kilatini "albus", yaani "mweupe") ni mtu anayekosa pigmenti ya melanini katika ngozi, nywele na macho au anayo kwa kiwango kidogo sana tu. Uzeruzeru au ualbino hutokea kwa watu na pia kwa wanyama.
Waathiriwa wenyewe nchini Tanzania waliamua wanapendelea kuitwa "watu wenye ualbino" kutokana na matumizi mabaya ya neno zeruzeru katika utamaduni wa Afrika ya Mashariki ambako watu mara nyingi waliona uhusiano kati ya waathiriwa na mapepo.
Albino huzaliwa na hali ya kukosa uwezo wa kujenga pigmenti ya melanini ambayo ni muhimu kama kinga dhidi ya mnururisho wa jua. Watu wenye ualbino huwa na nywele nyeupe au njano, na ngozi nyeupenyeupe. Macho yao ni buluu au hata pinki.
Uwezo wa kujenga melanini mwilini hutawaliwa na jeni fulani. Kama jeni zote ianpatikana kwa jozi katika kromosomu za seli. Hali inatokea ya kwamba jeni moja katika jozi hii ni bovu. Tabia hii ni dhaifu, yaani jeni 1 nzima inatosha kuendelea na kutengeneza melanini. Lakini jeni zote mbili zinaingia katika urithi wa watoto wakati wa kuzaa. Mtu huzaliwa na ualbino, ni hali ya kurithiwa kama wazazi wote wawili wana jeni inayoruhusu ualbino. Hii inawezekana hata kama wazazi wote wawili hawaonyeshi dalili za ualbino wenyewe. Tabia hii inaendelea katika familia na inaweza kuonekana mara kwa mara au baada ya kizazi tu. Inategemea na kupatikana kwa jeni husika katika wazazi wote wawili.
Maana yake urithi wa ualbino unaweza kuendelea katika familia kwa vizazi kadhaa bila mtoto kutokea vile. Lakini pale ambako mume na mke wenye rangi ya kawaida walio na jeni hii wanazaa pamoja watoto wanaweza kutokea albino. Kijenitiki ualbino ni tabia dhaifu na kufuatana na sheria ya Gregor Mendel inatokea kwa wastani kwa mtoto mmoja kati ya watoto wanne.
Ualbino mara nyingi huitwa ugonjwa ingawa hii inategema jinsi ya kufafanua "ugonjwa".
Albino huzaliwa na hali ya pekee inayoweza kupunguza uwezo wake wa kuona vizuri lakini hii si lazima. Yuko hatarini ya kuchomwa kwenye ngozi na kupata magonjwa kutokana na athari ya nuru ya jua. Hali yake haiongezeki maishani mwake isipokuwa kama hali yake inasababisha uonjwa kutokea.
Ualbino huo unaweza kuathiri watu wa kila rangi lakini kwa sababu zisizoeleweka bado unapatikana Afrika Mashariki zaidi kuliko sehemu nyingine za dunia. Kwa mfano, nchini Tanzania kuna albino 1 kwa wakazi 1,400, kumbe wastani wa kimataifa ni 1 kwa 20,000.
Watu wanaoathiriwa sana na ualbino mara nyingi huwa na matatizo ya macho, pia wako katika hatari ya kubabuka kwa jua na kupata kansa ya ngozi.
Tukiacha matatizo ya macho na hatari ya kansa ya ngozi, albino ni mtu wa kawaida hana afya mbaya lakini anapaswa kujihadhari asikae kwenye jua muda mrefu bila kinga.
Pengine katika jamii kuna watu wenye maono mabaya dhidi ya wazeruzeru. Kuna pia imani potovu, hasa katika sehemu za Afrika (ambako albino anaonekana sana kuliko sehemu nyingine za dunia ambako watu wengi huwa na ngozi nyeupe kiasi) ya kwamba miili ya albino huwa na nguvu ya uchawi. Imani hiyo ilisababisha mauaji ya maalbino kwa kusudi la kutumia sehemu za miili yao kwa uchawi. Nchini Tanzania katika miaka 2000-2015 walau watu 75 waliuawa hivyo.
Shirika la Riadha la Kenya
Shirika la Riadha la Kenya linalojulikana kama AK ni jumuia linazosimamia Riadha nchini Kenya. Shirika hili ni memba wa IAAF na Shirikisho la Riadha Afrika. AK huratibu mashindano ya Riadha nchini Kenya. Pia hutuma timu ya Kenya kushiriki katika mashindano ya kimataifa. Isaiah Kiplagat ndiye mwenyekiti sasa hivi wa Riahda nchini Kenya. AK ina ofisi zake kuu katika Riadha House, karibu na Uwanja wa Kitaifa wa Nyayo, Nairobi.
Shirika hili lilikuwa likijulikana kama Shirikisho la Amecha Kenya mpaka mwaka wa 2002. Shirikisho ilianzishwa katika ukoloni Kenya mwaka wa 1952 na marehemu Derek Erskine.
Kenya ni taifa lenye ustadi katika Riadha, lakini talanta hii huishia katika mbio za mbali. Wanariadha maarufu wa Kenya kwa kawaida hutoka wilaya kama Keiyo, Marakwet na Nandi katika magharibi ya Kenya. Karibu wote huwa kabila la Kalenjin.
Mashindano makuu ya kwanza ya kimataifa ambako Kenya ilishiriki ilikuwa michezo ya Ulaya ya 1954, huko Cardiff, lakini Kenya haikushinda medali yoyote.
Mashindano ya Kenya hufanyika katika misimu ya joto, lakini majaribio tofauti hutumika kubaini wanariadha kwa michuano ya kimataifa. Wanariadha mabingwa wa Kenya kwa kawaida huhudhuria matukio hayo, manake wale wanaozikosa huenda kuwa wanakosa michuano mikubwa vilevile. Wanariadha wengi wa Kenya hushindana Ulaya, michuano ya kitaifa na majaribu ni tukio tu ambapo watazamaji wanaweza kuwatazama wakishindana.
Mashindano mengine yanayoandaliwa na Shirika la Riadha la Kenya ni kama mfululizo wa mbio za nyika na zingine za barabarani. Kenya husimamia matukio ya mbio mara tatu kila mwaka. Mbio za nyika za Nairobi ilianza majuzi, lakini sasa inaongoza katika ushindani na ushiriki. Zingine ni Mbio za nyika za Mombasa na ile ya Ziwa Kuu, inayofanyika mjini Kisumu. Isitoshe, kuna ushindani unaojulikana kama , ambayo inahusisha mashindano mawili sawa na (42 km) na nusu Mbio za nyika, lakini ni mbio ya nyika kwa hivyo haiwezi linganishwa na Mbio za nyika. Hata hivyo, tukio la Mbio za nyika za Lewa limewavutia wakenya wakimbiani wengi wa kimataifa na limeshindwa na Paul Tergat, Catherine Ndereba na Joyce Chepchumba katika miaka iliyopita.
Wakimbiaji wengi wakenya hujihusisha na mashirika ya kiserikali kama vile Jeshi la Kenya, shirika la magereza Kenya au Polisi wa Kenya, ambayo huwapa riziki pamoja na mazoezi. Aidha, kuna vilabu binafsi kadhaa vya riadha, kama vile Mfae (mjini Nyahururu) na Kiptenden (inayopatikana Kericho).
Shirika la Riadha la Kenya hufanya kazi kama makumbusho katika Nyumba ya Riadha, Nairobi. Makumbusho hayo yalifunguliwa tarehe 1 Novemba 2006 [0]
Shirika la Riadha la Kenya ilipatiwa tuzo mwaka 2006 kwa kuwa Shirikisho bora Kenya mwakani [1]
Benki ya Zenith
Benki ya Zenith (ZETH.LG) ni benki iliyoko Nigeria katika kisiwa cha Victoria, Lagos. Kufikia Novemba 2007, ilikuwa kampuni kubwa zaidi nchini Nigeria na kwote Afrika Magharibi, ikiwa na mitaji ya dola bilioni 21 kulingana na tangazo katika CNN. Bali na Nigeria, benki hii ina matawi nchini Ghana, Sierra Leone, Afrika ya Kusini, na Uingereza.
Zenith Benki ilianzishwa Mei 1990. Ilikuwa kampuni ya umma Julai 2004, na iliingia katika soko la hisa la Nigeria (NSE) tarehe 21 Oktoba mwaka huo. Pia katika mwaka wa 2004, shirika la kutathmini mikopo Fitch Ratings ilitambua mkopo wake kuwa AA-katika muda wao mrefu.
Jim Ovia ni mkurugenzi mkuu wa kampuni hiyo, Godwin Emefiele ni Naibu Mkurugenzi na Petro Amangbo, Apolo lkpobe, Elias Igbin-Akenzua, na UDOM Emmanuel ni Wakurugenzi watendaji. Macaulay Pepple ni mwenyekiti wa bodi. 
Kampuni ina jumla ya wafanyakazi 3911.
Pijini
Pijini ni lugha ambayo hutokea pale ambapo wazungumzaji wa lugha mbili tofauti hukutana; hapo, ili kukidhi haja yao ya kuwasiliana, inawalazimu kuibua au kutumia lugha moja ambayo itawawezesha kuelewana katika nyanja za mawasiliano.
Kwa maneno mengine, pijini ni lugha ambayo huzuka pale ambapo makundi mawili ya watu wenye lugha mbalimbali yanapokutana na haja ya mazungumzo hutokea. Mara nyingi ni lugha za biashara hasa.
Pijini kadhaa zinazoonekana leo zilianza wakati wa ukoloni ambako watu waliotawaliwa na mataifa ya Ulaya kwa hiari yao au kwa kulazimishwa walianza kutumia lugha ya Kizungu katika maisha ya kila siku.
Pijini ni lugha za nyongeza, si lugha mama. Inawezekana ya kwamba matumizi ya pijini yanaimarika hadi kutumiwa ndani ya familia na kuwa lugha ya kwanza kwa watoto: hapo inaitwa lugha ya Krioli. Kumetokea ya kwamba Krioli inaendelea kutumiwa na kujengwa hadi kuwa lugha kamili.
Kuna lugha mbalimbali zilizoanza kwa njia hii. Chanzo cha Kiswahili kinadhaniwa kilikuwa hapohapo. Kuna wataalamu wanaoona hata Kiingereza kilianza kama pijini au krioli wakati wa uvamizi wa Wanormani miaka 1000 iliyopita.
Umoja wa Vijana wa Umoja wa Mataifa
Umoja wa Vijana wa Umoja wa mataifa ni taasisi zisizo za kiserikali zinazoongozwa na vijana wanaojitolea
Lengo ni kuongeza nguvu katika kanuni za Umoja wa Mataifa kati ya watu wa wa nchi zao ili kuunda mtizamo mzuri wa umma kuhusu malengo ya Umoja wa Mataifa na hivyo kushawishi wanasiasa kufanya kazi zaidi kuelekea kuimarisha kanuni za Umoja wa Mataifa.
Umoja huu pia unafanya kazi moja kwa moja katika kushawishi viongozi wa sasa na wa baadaye wa nchi zao kuwekea mkazo kanuni za Umoja wa Mataifa. Hii inafanyika kwa njia ya kushawishi na kuelimisha viongozi wa sasa na wa baadaye.
Umoja wa Vijana wa Umoja wa Mataifa unafanya kazi ili kufikia lengo kwa kufanya miradi ya aina mbalimbali:
Taasis hizi za Umoja wa Vijana wa Umoja wa Mataifa, hujumuisha wanafunzi wa shule za sekondari, na nyingine hujumuisha wanafunzi wa vyuo vikuu na wakati mwingine wanafunzi wa sekondari na vyuo vikuu hufanya kazi pamoja 
Umoja huu huweka kigezo cha umri mbalimbali kwa ajili ya ushiriki katika taasis hiyo. Baadhi huweka miaka 25, wengine miaka 30 na wengine ili mradi tu uwe bado ni mwanafunzi wa chuo kikuu.
Ukubwa wa Umoja huu unotofautiana kati ya nchi moja na nyingine Katika baadhi ya nchi, Umoja wa vijana wa Umoja wa Mataifa wana wanachama wengi kwa sababu wao ni shirika mwamvuli wa matawi mbalimbali ndani ya nchi hiyo, kila moja likiwa na wanachama wapatao 15. Katika nchi nyingine, umoja huu hujumuisha kundi dogo tu la vijana.
Vijana wanaofanya kazi ya taasisi hii huchagua aina tofauti za muundo wa uongozi:
Shirikisho la Dunia la Vyama vya Umoja wa Mataifa - Vijana (WFUNA-Youth) ni upande wa vijana wa Shirikisho la Vyama vya Umoja wa Mataifa (WFUNA) na hivyo ni shirika mwamvuli wa kimataifa wa wa Vyama vya Vijana wa Umoja wa Mataifa na programu zake kote duniani.
Ni taasisi isiyo ya kiserikali inayoongozwa na vijana na inayojumuisha kabisa vijana wanaojitolea.
Shirikisho la Dunia la Vyama vya Umoja wa Mataifa - Vijana linalenga kuongeza msisitizo wa kanuni za Umoja wa Mataifa kati ya umma na hasa vijana kwa kuimarisha shughuli za taasisi za Umoja wa Mataifa za Vijana na zile za upande wa vijana katika shirikisho la vyama vya Umoja wa Mataifa duniani kote. Shirikisho linataka kuhimiza uanzishwaji wa wa taasisi za Umoja wa Vijana wa Umoja wa Mataifa ambapo hazipo.
Reli
Reli (kutoka Kiing. "rail / railroad") ni mfumo wa usafiri wa abiria na mizigo kwa treni zinazotembea juu ya vyuma au pau za feleji. Reli ni sehemu muhimu za miundombinu wa nchi. Kwa maana asilia "reli" ni zile "reli za chuma" au reli za garimoshi ambazo kwa kawaida hutumiwa mbili-mbili kijozi kufanya njia ya reli yenyewe.
Kwa nchi nyingi reli ni mtindo muhimu wa usafiri kwa sababu inarahisisha mwendo wa watu na bidhaa. Ikitumiwa vema gharama zake ni afadhali kuhusu usafiri wa barabarani. Mahitaji ya nishati kwa kiwango cha mzigo ni kidogo kuliko barabarani.
Faida yake ni hasa tabia za njia yake; reli za garimoshi huwa na uso tambarare isiyonyoka kwa hiyo magurudumu ya treni hutembea kwa msuguano mdogo.
Cardinham
Cardinham ni kijiji kidogo karibu na mji Bodmin katika Uingereza. Kuna shule moja, kanisa, uwanja kwa kucheza na mashamba mengi. Cardinham ni mahali pa kupendeza.
Mzamaji (ndege)
Wazamaji (tafsiri kutoka Kiing.: "diver") ni ndege wa maji wa jenasi "Gavia", jenasi pekee ya familia Gaviidae. Wanafanana na vibisi na minandi lakini ni tofauti na wamepewa oda yao Gaviiformes. Wana ngozi kati ya vidole kama minandi lakini domo lao lina ncha kali bila kulabu kama vibisi. Kama zile spishi nyingine huzamia kabisa ili kukamata samaki, gegereka, amfibia, koa na luba. Hulijenga tago lao kwa matope, mimea ya maji na manyasi ardhini karibu na maji ya ziwa katika kande za kaskazini za Amerika, Ulaya na Asia. Jike huyataga mayai 1-3. Nje ya majira ya kuzaa hupatikana baharini na spishi kadhaa huhama mpaka pwani za Afrika ya Kaskazini-magharibi.